مخدوم پور پہوڑاں ریلوے اسٹیشن

مخدوم پور پہوڑاں  ریلوے اسٹیشن، ضلع خانیوال    پاکستان میں واقع ہے۔ یہ اسٹیشنخانیوال-وزیر آباد برانچ لائن پر واقع ہے۔

تاریخ 
1892 میں نارتھ ویسٹرن اسٹیٹ ریلوے نے اس برانچ لائن کے لیے سروے کیا اور تقریبا سات سال کے عرصہ میں یہ ٹریک مکمل ہوا۔ 17 دسمبر 1899 میں اس ٹریک کا افتتاح ہوا۔ یہ برانچ لائن پاکستان کے صنعتی شہر فیصل آباد کو ملک کے دیگر حصوں سے ملاتی ہے۔ 1900 میں قائم ہونے والا مخدوم پور پہوڑاں ریلوے اسٹیشن اگرچہ ایک چھوٹا اسٹیشن ہے لیکن ایک خوبصورت و دیدہ زیب تاریخی ورثہ ہے۔

ریلوے اسٹیشن کوڈ 
پاکستان ریلویز کی سرکاری ویب سائٹ کے مطابق مخدم پور پہوران ریلوے اسٹیشن کا کوڈ MDO ہے۔

موجودہ حالت 
اس وقت یہ اسٹیشن پاکستان ریلویز کے استعمال میں ہے ۔

معلومات 
کاٹن انڈسٹری سے وابستہ یہ  شہر کے تاجروں اور مال تجارت کے نقل و حمل کے لیے یہ کافی اہمیت کا حامل تھا۔ کسی دور میں یہاں ملتان تا سرگودھا چلنے والی ٹرین ساندل ایکسپریس کا سٹاپ ہوا کرتا تھا۔ بدقستی سے اب یہاں کسی ٹرین کا سٹاپ نہیں ہے۔ اسٹیشن کی عمارت، کمرے، ویٹنگ ہال وغیرہ سوا سو سال گزر جانے کے باوجود عمدہ حالت میں ہیں۔ اسٹیشن کی عمارت پلیٹ فارم سے تقریبا پندرہ فٹ نیچے ہے۔ عمارت دونوں جانب برآمدوں میں لکڑی کا خوبصورت کام کیا گیا ہے۔ وینٹیلیشن، موٹی دیواروں اور اونچی چھتوں کی وجہ سے گرمی  میں بھی یہ عمارت ٹھنڈی رہتی ہے۔ تاریخی ورثہ سے شغف رکھنے والے احباب کے لیے یہ ایک اہم مقام ہے۔

رابطہ کی معلومات

تصاویر

مزید دیکھیے 
 پاکستان ریلویز
 ریلوے اسٹیشن

حوالہ جات

بیرونی روابط 
 پاکستان ریلوے کی ویب سائٹ 

پاکستان کے ریلوے اسٹیشن
پاکستان میں ریل نقل و حمل
ضلع خانیوال میں ریلوے اسٹیشن